Ek wil nie lees van bejaardes wat verkrag en mense en diere wat doodgemartel word nie. Dit voel asof mens in die hel is. Dankie vir die berigte maar ek wil en kan dit nie meer verwerk of verduur nie!
Die kosvoorraad wat gebring is, sal die bemanning tot die einde van die jaar hou. Sowat 5 ton voorraad is vroeër verloor toe eers ’n Russiese aanvullingskip in April, en toe ’n Amerikaanse skip in Junie, onderweg verongeluk het.
Lawrence John Gabriel Bridges is op 22 Julie 1946 in Viljoensdrif in die Noord-Vrystaat gebore en het sy bynaam by sy Ierse oupa gekry omdat hy as baba so min hare op sy kop gehad het. Hy het in 1972 ’n langspeelplaat saam met Minnie van Heerden gemaak. Die naam van die album was Morné en Marié sing, omdat Corrie Mubyrgh, die regisseur van die album wat later met die sangeres Cora-Marie getroud is, van mening was dat die naam Bles nie by die publiek byval sou vind nie. Hierdie album was nie ’n sukses nie.
Tien jaar later sou die publiek egter vir die eerste keer van Bles kennis neem met die bekendstelling van sy eerste solo-album Onbekende Weermagman. Aanvanklik is die liedjie geskryf as moontlike tema van die rolprent Ongewenste vreemdeling, maar dit is nie gekies nie en die woorde is aangepas. Die grensoorlog was daardie tyd aktueel en Esmé Euvrard het dit destyds gereeld in haar radioprogram vir die soldate liedjies gespeel. Bles het in daardie dae gereeld voorvertonings vir die legendariese country-sanger Lance James gedoen wanneer hy in die Vaaldriehoek opgetree het. Hy het Bles aangespoor om ’n loopbaan van musiek te maak en hy het ’n langtermynkontrak met die platemaatskappy Brigadiers losgeslaan. Onder die treffers op Onbekende Weermagman was Koerantverkopertjie, geskryf deur Anna Rudolph en Gee my die veld en sonskyn, waarvan die woorde deur sy vrou, Leonie, geskryf is. Tawwe tienies was die temaliedjie van die gelyknamige komedierolprent wat in daardie tyd uitgereik is.
Bles se groot jaar was 1986, toe hy vir die eerste keer twee albums vrygestel het. Die Nederlandse sanger Heintje Simons het in 1975 groot sukses met sy Afrikaanse album Heintje sing in Suid-Afrika gehaal en Bles het ’n reuse treffer gehad met drie van die snitte vanaf hierdie album, maar veral met Ruiter van die windjie. Hierdie liedjie is in die nuwe FAK-sangbundel opgeneem, maar daar word verkeerdelik aangedui dat Leonie Bridges die woorde geskryf het. Die woorde van die meeste van Heintje Simons se Afrikaanse liedjies, indien nie almal nie, is geskryf deur Ben E. Madison, wat in 1968 ’n groot treffer met Groen koringlande gehad het. Nog ’n Heintje Simons-treffer wat baie mense dink Bles oorspronklik gesing het, is Jou hart is weer myne, die enigste Afrikaanse liedjie deur ’n oorsese kunstenaar wat Springbok Radio se Top 20 kon haal. Vir een en almal, die album waarop hierdie twee snitte, asook Hei gaan jy weer wat ook ’n treffer vir Heintje Simons was, voorgekom het, was ’n sukses, maar dit was maar net die begin. Bles se eerste Engelse album, I am the eagle, you’re the wind, het ook in daardie jaar verskyn en die titelsnit was ’n enorme treffer. Op nog ’n snit vanaf hierdie album, I’m casting my lasso, het Bles gewys dat hy goed kon jodel, en het hy die pionier van Afrikaanse country-musiek, Charles Jacobie, nagedoen. Nog ’n groot treffer was Room full of roses. Een rede waarom mense mal was oor hom, of niks van hom gehou het nie, was dat hy met elke konsert rose aan die vroue in die gehoor uitgedeel het terwyl hy hierdie liedjie gesing het. Nog ŉ snit wat ŉ groot treffer geword het, was Beat of my heart.
Nog twee Afrikaanse albums, Laat my lewe, laat my liefhê en Nog ’n nuwe dag, het die volgende twee jaar verskyn. In 1989 het ’n rolprent oor Bles se lewe, The devil and the song, verskyn. Die draaiboek is deur niemand minder nie as PG du Plessis geskryf. Bles het homself in die rolprent gespeel, terwyl Janet du Plessis die rol van Leonie vertolk het. Hoewel die rolprent nie so gewild was as wat ’n mens sou verwag nie, het die klankbaan goed verkoop. Die musiekentrepreneur Albie Venter is in 1990 aan ’n hartaanval oorlede en Bles het sy album Let me love you ter nagedagtenis aan hom opgeneem. Hierdie album het ŉ duet saam met die Amerikaanse aktrise en sangeres Audrey Landers ingesluit.
Ek het hierdie nuwe CD van Bles gekoop. Ek is bitter teleurgesteld in dit. Daar is van die sangers wat se stemme glad nie werk saam met Bles sin nie en dit kraak sy liedjies heeltemal af. Ek het niks teen enige van die sangers nie. Hulle is great in hulle eie reg MAAR NIE op hierdie CD nie. So baie spyt ek het dit aangeskaf.